**ZMLUVA O VÝPOŽIČKE č. 5/2023**

podľa § 659 a nasl. Občianskeho zákonníka

**medzi:**

**požičiavateľom: Galéria umenia Ernesta Zmetáka v Nových Zámkoch**

Björnsonova 1

940 54 Nové Zámky

v zastúpení: Mgr. Helena Markusková - riaditeľka

tel: 035 / 64 08 440, -64 08 441

bankové spojenie: Štátna pokladnica

IBAN: SK20 8180 0000 0070 0031 3375

IČO: 361 030 98

DIČ: 202 143 2248

**a**

**vypožičiavateľom: Galerie hlavního města Prahy**

Staroměstské náměstí 605/13

110 00 Praha 1

v zastúpení: PhDr. Magdalena Juříková – riaditeľka

vybavuje: Radka Lhotáková, +420 725 859 269, lhotakova@ghmp.cz

IČO: 00064416

DIČ: CZ 00064416

**Článok I**

**Predmet a účel zmluvy**

Požičiavateľ zveruje vypožičiavateľovi dielo: podľa zoznamu

Pre účely expozície výstavy: **Nové realismy**

V priestoroch: Městská knihovna v Praze (Mariánské náměstí 98/1, 110 00 Praha 1)

Výstava sa uskutoční v čase od: 26. 3. - 18. 8. 2024

Výpožičná doba: 26. 1. – 18. 10. 2024

**Článok II**

**Doba výpožičky**

Vypožičiavateľ má právodielo uvedené v článku I tejto zmluvy bezplatne užívať v  dohodnutej dobe 26. 1. – 18. 10. 2024

**Článok III**

**Výdavky zmluvných strán**

Všetky náklady za dopravu umeleckého diela od požičiavateľa na výstavu a späť, vrátane balenia, poistenia počas transportu a výstavy diela budú hradené vypožičiavateľom.

**Článok IV**

**Práva a povinnosti zmluvných strán**

4.1. Dielo zostáva v správe požičiavateľa a môže byť použité výhradne iba na účel uvedený v článku I tejto zmluvy.

4.2. Vypožičiavateľ nemôže ďalej vypožičiavať umelecké dielo tretej osobe alebo inštitúcii.

4.3. Zapožičané dielo sa preberie v dobrom stave a ostane v stave akom sa prebralo. Nie je

prípustné vykonávať zmeny na umeleckom diele. Čistenie a údržbu môže vykonávať iba odborník – reštaurátor.

4.4. Vypožičiavateľ zabezpečí, že výstavné priestory budú spĺňať špeciálne požiadavky relatívnej vlhkosti )45-55%) a teploty )18-20°C).

4.5. Vypožičiavateľ nesmie bez písomného súhlasu požičiavateľa akýmkoľvek spôsobom disponovať s dielom alebo použiť dielo na vyhotovenie akýchkoľvek duplikátov, odliatkov, kópií alebo autorských originálov.

4.6. Požičiavateľ súhlasí s publikáciou diela v katalógu pre propagačné, vedecké a vzdelávacie účely. Vypožičiavateľ môže dielo fotografovať len pre účely archivácie, verejného vystavenia alebo reprodukcie v katalógu výstavy. Požičiavateľ nežiada žiadny publikačný poplatok za reprodukcie diela. Vypožičiavateľ na adresu požičiavateľa zašle bezplatne 1 ks katalógu výstavy, v ktorom sa nachádzajú reprodukcie zapožičaného diela.

4.7. Vypožičiavateľ uvedie pri vystavovanom diele meno správcu diela, a to **Galéria umenia Ernesta Zmetáka v Nových Zámkoch**. Rovnako vlastníka diela uvedie i v prípade uverejnenia reprodukcie diela v akejkoľvek podobe. Pri dielach zo zbierky Danice a Ernesta Zmetákových uvedie **Galéria umenia Ernesta Zmetáka v Nových Zámkoch – zo zbierky Danice a Ernesta Zmetákových**.

4.8. Vznik škody, bez ohľadu na to, kto ju spôsobil, vzniknutej počas balenia, prepravy a v sídle vypožičiavateľa, je vypožičiavateľ povinný ihneď oznámiť prostredníctvom doporučeného listu požičiavateľovi a poisťovni. Vypožičiavateľ je povinný spísať záznam o vzniku škody.

4.9. Požičiavateľ, alebo ním poverená osoba ﴾ďalej len kuriér﴿, má právo byť prítomný pri doprave a balení umeleckého diela, pričom cestovné náklady, ubytovanie a stravné sú hradené vypožičiavateľom, maximálne však po dobu troch dní.

4.10. V prípade poškodenia diela, výdavky za pobyt kuriéra budú hradené vypožičiavateľom, maximálne však po dobu troch dní.

4.11. Zo závažných dôvodov, napr. pri každom ohrození alebo zanedbaní starostlivosti vypožičiavateľom a každom použití diela v rozpore so zmluvou, je požičiavateľ oprávnený bez ujmy na svojich prípadných ďalších nárokoch voči vypožičiavateľovi vyžiadať si dielo späť. Vypožičiavateľ je povinný podľa dispozícií požičiavateľa dielo na vlastné náklady prepraviť a odovzdať. Lehota navrátenia diela je v tomto prípade určená dohodou medzi vypožičiavateľom a požičiavateľom, avšak nesmie byť kratšia ako týždeň.

**Článok V**

**Poistenie**

5.1. Vypožičiavateľ poistí výpožičku podľa poistky pre umelecké dielo na hodnotu:**25.000,-€**

5.2. Dielo vypožičiavateľ riadne poistí počas transportu a trvania výstavy.

5.3. Potvrdenie o poistení musí byť odovzdané požičiavateľovi najneskôr v čase vyzdvihnutia vypožičaného diela.

5.4. Zmluvné strany spíšu pri prevzatí správu o stave umeleckého diela.

5.5. Ak príde k akémukoľvek poškodeniu, či strate vypožičaného diela pred jeho navrátením do sídla požičiavateľa, odškodnenie v zmysle poistnej zmluvy sa vyplatí priamo požičiavateľovi alebo ním písomne poverenému zástupcovi.

**Článok VI**

**Záverečné ustanovenia**

6.1. Zmluva je uzatvorená na dobu určitú, dohodnutú v článku II tejto zmluvy. O jej predĺženie môže vypožičiavateľ požiadať písomne 14 dní pred jej uplynutím, s uvedením doby, o ktorú žiada zmluvu predĺžiť. Písomná žiadosť vypožičiavateľa a písomný bezpodmienečný súhlas požičiavateľa, sa považuje za dodatok k tejto zmluve, ktorý je pre zmluvné strany záväzný. Opätovné predĺženie platnosti zmluvy takýmto spôsobom nie je možné.

6.2. Zmluva je vyhotovená v 2 exemplároch. Každá zmluvná strana obdrží 1 exemplár.

6.3. Zmluva je platná a účinná odo dňa jej podpísania zmluvnými stranami.

6.4. Zmluvné strany vyhlasujú, že si zmluvu pred jej podpisom prečítali, a že vyjadruje ich skutočnú vôľu.

6.5. Vypožičiavateľ v zmysle zákon č. 18/2018 Z.z. o ochrane osobných údajov v znení neskorších predpisov tejto zmluvy udeľuje Galérii umenia Ernesta Zmetáka v Nových Zámkoch na spracovanie osobných údajov, vrátane údajov, ktoré nemajú charakter osobných údajov (napr.: tel. číslo, e-mailová adresa) uvedených v tejto zmluve.

Za vypožičiavateľa: Za požičiavateľa:

Mgr. Helena Markusková

V Nových Zámkoch dňa 18.7.2023